Clive Derby-Lewis, wat lewenslank tronkstraf uitdien vir sy aandeel in die moord op die SAKP-leier Chris Hani, gaan weer die hooggeregshof in Pretoria nader in ŉ poging om op parool vrygelaat te word.
Pretoria News berig dat Derby-Lewis se regsverteenwoordiger, Marius Coertze, gesê het dat hulle ŉ aansoek sal bring voor die hof om die minister van korrektiewe dienste, Nosiviwe Mapisa-Nqakula, se weiering om Derby-Lewis op parool vry te laat ter syde te stel. Hy sê die aansoek sal die week op die departement beteken word. Coertze sê hulle sal intussen ook ŉ aansoek bring om Derby-Lewis op mediese parool te laat vrylaat. Coertze sê die nuwe aansoek kom nadat Derby-Lewis se vrou die openbare beskermer gevra het om in te gryp. Hy sê hulle het na Thuli Madonsela se ingryping vir die eerste keer die redes gekry waarom Mapisa-Nqakula borg aan Derby-Lewis geweier het. Coertze sê die redes was polities van aard.
Pa in hof oor ontkleedanseres vir 13-jarige
Polisieman in hof na bloulig-aanranding